Case ID: 1188985
Sentence 51: Birinci instansiya məhkəməsində şahid qismində dindirilmiş Şahid4 ifadəsində 2014cü ilin oktyabr ayında şəxsi problemlərinə görə ona pul lazım olduğu üçün Qəbələ şəhər sakini BOKT “xxxx” MMC-də işləyən Sədiyarla görüşüb ona 5000 manata kimi kredit lazım olduğunu bildirdiyini, Sədiyarın da ona “bir adamın adına birdəfəlik 5000 manat kredit verilmir, sənin adına 2500 manat, yaxın bir qohumunun da adına 2500 manat təşkil edə bilərik” dediyini, Sədiyar adına hər hansı bir pul kartının olub-olmadığını soruşduqda ona adına ünvanlı sosial yardım, uşaq pulu və çörək pulu kartları olduğunu bildirdiyini, Sədiyarın ona həmin kartların özündə qalacağını, hər ay pulları kartdan çıxarıb adından ödənişləri edəcəyini bildirdiyini, Sədiyarın ona “ancaq krediti götürəndə hər 1000 manata 100 manat bankdan pul tutulacaq, sən pulu mənə verəcəksən, mən də banka verəcəm” dediyini, o bu məsələ ilə bağlı da Sədiyarla razılaşdığını, həmin ilin oktyabr ayında qohumu Taleh və Sədiyarla birlikdə BOKT “xxxx” MMC-nin Şəki filialına gedərək Talehin adına 2500 manat kredit götürüb 200 manat Sədiyara verdiyini, bir neçə gün sonra yenə də eyni qayda ilə Sədiyarla birlikdə Şəki filialına gedərək öz adına da 2500 manat pul götürüb həmin puldan da 200 manatı Sədiyara verdiyini, 3-4 ay sonra Vəkilin Sədiyarla birlikdə yaşadığı evə gələrək Sədiyara verdiyi çörək pulu kartının kodunun itdiyini və buna görə adına gecikmə olmasın deyə 300 manat verməyini bildirdiyini, o da 300 manat pulu Sədiyarın yanında Vəkilə verdiyini, lakin Vəkilə pulu verdiyi tarixdə Talehin və özünün adından kassaya 374 manat pulun ödənildiyini, təxminən 7-8 ay kreditlərinin ödənişi ilə maraqlanmadığını, sonra Şəki filialına gedib kreditini tam bağlamaq istədiyi zaman orada Talehin adından 4-5 ay, öz adından isə 3 aylıq kredit borcunun ödənilməsini, qalan ayların pullarının isə ödənilməməsini öyrəndiyini, Sədiyarın ona kartlarının itirdiyini bildirib müxtəlif bəhanələr gətirdiyini, Sədiyardan pulları ödəməsini tələb etdikdə ona pullarını ödəyəcəyini dediyini, bu səbəbdən Sədiyardan pul kartlarının hamısını aldığını, 2017-ci ilin yanvar ayında problemli kreditlər şöbəsinin müdiri Namiq adlı şəxsinonun yaşadığı evə gəlib nəyə görə krediti ödəmədiyini soruşduqda pul kartlarını ödəməsi üçün Sədiyara verdiyini bildirdiyini, sonra Namiq Sədiyarı da özü ilə gətirdiyini, Sədiyar da pulları ödəyəcəyinibildirdiyini, bu hadisə ilə bağlı iki dəfə Əflatunla birlikdə ərizə yazdığını, ərizənin birini Aynur xanımın adına, birini isə Şəki rayon prokurorluğuna ünvanladığını, ərizələri onlara Namiqin yazdırıb bu işlə özünün məşğul olacağını bildirdiyini, bir müddət sonra isə Sədiyarın onu və Əflatunu Cəmiyyətin Şəki filialına çağırdığını və kartlardan çıxardığı pulların hamısını filialda kassaya ödəyərək qəbzləri ona verdiyini, onun da qəbzlərə Sədiyarda alacağının qalmadığını yazdığını, təşkilatdan pul götürən zaman Sədiyara vermiş olduğu 400 manat pulu da sonuncu qaytarıb ona verdiyini göstərmişdir.